PASCHALIS Episcopus seruus seruorum Dei, venerabili fratri HVGONI Abbati, eiusque successoribus regulariter substituendis in perpetuum. Et Religionis prærogatiua, qua per vniuersas Gallias nostris temporibus per Dei gratiam Cōgregatio vestra præcelluit,  inconcussa caritatis vnitas, qua inter procellas omnes Sedi Apostolicæ adhęsistis, mansuetudinem nostram vehementius exhortantur, imo vrgent atque compellunt, vt vestris petitionibus assensum accommodare,  quieti vestræ in posterum prouidere sollicitius debeamus. Eapropter quicquid libertatis, quicquid tuitionis, quicquid auctoritatis prædecessores nostri Ecclesiæ Romanæ Pontifices, præsertim Apostolicæ memoriæ Gregorius VII.  Vrbanus II. vestro Monasterio,  locis ad id pertinentibus contulerunt, nos quoque præsenti decreto auctore Domino cōfirmamus. Ad hæc adiicimus, vt in omnibus Prioratibus,  Cellis, quæ nunc sine proprio Abbate vestro regimini subiectæ sunt, nullus vnquā futuris temporibus Abbatem ordinare pręsumat. Sed tam Prioratus ipsi  Cellæ, quam  cætera in quibuslibet locis omnia, quibus fraternitas tua Aruernensis Concilij, quod per supradictum Vrbanum Papam celebratum est, tempore inuestita erat, de quibus tunc nulla quæstio mota est: Cui nimirum Concilio per temetipsum interfueras, tam tibi quam successoribus tuis in pace semper  quiete seruentur. In quibus hæc propriis visa sunt annotanda nominibus. Sancta Maria de Caritate. De Marciniaco. S. Petrus de Cunsiaco. S. Petrus de Leuntiis. S. Paulus de Pergamo. S. Isidorus de Hispania. S. Orilus de Scarrione. S. Marcellus de Salsiniaco. S. Marcellus de Cabilone. Carus-locus. Paredus. Romanum Monasterium. S. Victor de Gebenna. Paterniacus. S. Saturninus de Prouincia. S. Eutropius. S. Martinus de Auxia. Monasterium de Cacerris. S. Maria de Tobosa Boorum. Tyernus. S. Martinus de Campis. Siluiniacus. Salsinangię. Nongentum. Crispeiacus. Virgeius. Ginniacus. Namtoacus. S. Panchratius de Anglia. S. Lecerius de Bigorro. S. Oruenitius Auxiensis. S. Maria de Nazara. S. Iacobus de Pontiuo. S. Gabriel de Cremona. S. Saluator,  S. Stephanus de Niuerno. Præcipimus etiam, vt omnes Ecclesiæ seu Capellæ vestræ,  cimiteria libera sint,  omnis exactionis immunia; præter consuetam Episcopi paratam;  iustitiam in presbyteros, si aduersus Ordinis sui dignitatem offenderint. Exceptis nimirum Ecclesiis illis, quæ absque huiuscemodi subiectione in abbatis potestate subsistunt. Liceat quoque vobis, seu fratribus vestris, in Ecclesiis vestris Presbyteros eligere: ita tamen vt ab Episcopis vel Episcoporum vicariis, animarum curam absque venalitate suscipiant, quam si committere illi quod absit, ex prauitate noluerint, tunc Presbyteri ex Apostolicæ Sedis benignitate officia celebrādi licentiam consequentur. Ecclesiarum vero seu altarium consecrationes ab Episcopis, in quorum diocesibus sunt, locorum vestrorum fratres accipiant. Siquidem gratis ac sine prauitate voluerint exhibere. Alioquin a Catholico, quem malueritis Episcopo, consecrationum ipsarum sacramenta suscipiant. Neque cuilibet facultas sit, aut claustri vestri, aut vestrorum locorum fratres pro viuorum siue defunctorum eleemosynis ob salutem datis inquietare, sed tam virorum, quam mulierum oblationes, quæ ad eos afferuntur, in vsu seruorum Dei, pauperumque profecturas, recipere liceat. Abbatias vero, quas tuæ, tuorumque successorum ordinationi prædecessor noster Gregorius VII. Papa commisit, nos quoque committimus, videlicet Virzelai. S. Egidij. S. Ioannis de Angeliaco, S. Petri de Moisiaco, Malliacēsem, S. Martialis de Lemouico, Nouū Monasterium, S. Cypriani Pictauiensis, de Fiaco. Adiicientes vt etiam S. Germani Antissiodorensis, S. Austremonij Mauriacensis, S. Bertini Taruannensis, eidem ordinationi subiaceant, saluo nimirum iure sanctæ Romanæ Ecclesiæ. Nec minus illud supradicti Vrbani II. Papæ Capitulum confirmamus, ne Cellarum vestrarum vbilibet positarum fratres, pro qualibet interdictione, vel excommunicatione diuinorum officiorum suspensionem patiātur; sed tam Monachi ipsi quam  famuli eorum,  qui se Monasticæ professioni deuouerunt, clausis Ecclesiarum ianuis, non admissis diocesanis, diuinæ seruitutis officia celebrent,  sepulturæ debita peragant. Concedimus etiam vobis laicos, seu clericos seculares, nisi qui pro certis criminibus excommunicati sunt, ad conuersionem seu sepulturam per loca vestra suscipere, clericos quoque regulares, qui vel in locis suis saluari non possunt, vel pro necessitatibus ad vestrum Cœnobium confugiunt, suscipiendi,  ad vestrum propositum admittendi, Religioni vestræ licentiam impertimur. Præterea decernimus, vt nulli omnino hominum liceat vestrum venerabile Cœnobium,  loca ei subdita temere perturbare; sed eorum Ecclesiæ, possessiones  bona, ceteraque quæ pro animarū salute iā donata sunt, vel Deo miserante donari contigerit, firma vobis, vestrisque successoribus,  illibata permaneant: quos profecto cognoscimus ab excommunicatis pia discretione vigilantius abstinere. Si qua igitur Ecclesiastica, secularisue persona hanc nostræ constitutionis paginam sciens, contra eam temere venire tentauerit, secundo tertioue commonita si non satisfactione congrua emendauerit, potestatis, honorisque sui dignitate careat, reamque se diuino iudicio existere de perpetrata iniquitate cognoscat,  a sanctissimo corpore ac sanguine Dei  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autem eidem Cœnobio iusta seruantibus, sit pax Domini nostri Iesu Christi, quatenus  hic fructum bonæ actionis accipiant,  apud districtum iudicem præmia æterna pacis inueniant. Amen, amē, amē. Ego Paschalis Catholicæ Ecclesiæ Episcop9 S. [Rota. Bene valete] Ego Oddo Hostiensis Episcopus S. Ego Milo Prænestinus Episcopus, S. Ego Albericus Dei gratia Cardinalis S. Petri ad Vincula, S. Ego Walterius Episcopus Alban. Ecclesiæ, S. Ego Paganus Diaconus Romanæ Ecclesiæ Cardinalis, S. Datum Lateranis per manum Ioannis S. Romanæ Ecclesiæ Diaconi Cardinalis xij. Cal. Decembr. Indict. viij. Incarnationis Dominicę anno M. C. Pontificatus autem domni Paschalis secundi Papæ II.